148 & 
intézet épülete kereszt forma, közepén egy magas kupola van, melynek 
kúpján egy 150 láb magas árbocz nyúlik fel. Mindennap 12 órakor dél¬ 
ben ezen árbocz tetejére egy óriási fehér veres golyó száll fel, mi a város 
lakóival az igazitott időt tudatja. 
\ 
Washington, márt. 23-án 1857. 
Kedves anyám! 
Ma két órakor Mount Vernonba, Washington egykori lak¬ 
helyére, zarándokoltam, hol jelenleg porai nyugosznak. Öt barátom s 
hazámfiai (kiket tegnapelőtti levelemben említék) szivesek voltak neje¬ 
ikkel együtt hozzám csatlakozni, s együtt rándultunk ki gőzösön a Poto- 
mac folyón. 
Mikor évek előtt e szent helyet meglátogattam, nem Írtam le önök¬ 
nek, azért megemlítek most némi említésre méltókat. Mount Ver non 
a Potomac Virginiai partján fekszik, s mintegy 15 mértföld távolságra 
van Washingtonhoz, s jelenleg is a Washington család birtoka. — Min¬ 
dennap reggel egy gőzös rándul ki oda, mely délután ismét visszahozza 
azokat, kik e helyhez zarándokolnak. 
Mount Ver non a természet által is oly bokezüleg van min¬ 
denféle bájjal felruházva, hogy köz állítás szerint, egyetlen mezei lak 
sem múlja fel a Potomac parton regényes és festői fekvése szépségében. 
A mezei lakás egyszerű faliáz, egy emeletes, 96 láb hosszú, s'egész hosz- 
szát egy tágas tornácz futja végig. Belső szerkezete s bútorzata épen 
úgy áll ma is, mint Washington idejében, s oly lelkiisméretes kegyelet¬ 
tel hagyatott meg minden régi helyzetében, hogy köztudomás szerint 
1824-ben Lafayette, midőn e helyet utoljára látogatá meg, Lavas- 
seurhez következő megjegyzést tette: „Valóban, minden szeg úgy állma 
is mint 30 év előtt . u 
Többek közt a „ Bastille “ nagy kulcsa, melyet Washington saját 
kezeivel akasztott ablaka fölé egy szegre, ma is ott lóg, és soha sem 
érintetett az óta idegen kéz által. Az irószobában szanaszét hevernek 
könyvei, ruhái stb, s általán az egész szoba a nagy elhunytra emlékez¬ 
tet. Ugyanezen szobában egy könyv tartatik, melyben minden vidéki lá¬ 
togató nagy örömmel jegyzi be nevét. 
